cyanic-selkie/wikianc huggingface dataset:
Pittsburgh
Die staalbedryf
Die ontginning van ysterertse en steenkool in die omgewing van Pittsburgh het gedurende die 19de eeu die vinnige ontwikkeling van die stad se swaar nywerhede, veral die staalbedryf, bevorder. Die steenkool- en antrasietvelde van die Appalagge-bergreeks was die beduidendste naas dié van die Rotsgebergte en die Groot Vlaktes. Die plaaslike ertsvoorrade was vinnig uitgeput en is later deur die myne naby die Bowemeer en uiteindelik dié van Labrador in Kanada as hoofverskaffers vervang.
Joseph Marble
Joseph Daniel Marble is 'n Suid-Afrikaanse skrywer en is op 30 Oktober 1964 gebore in die ou Western Kleurlinggebied langs Westdene, een van die rofste woonbuurtes in die Johannesburg-omgewing.
Noordsee
Die Noordsee beslaan slegs 0,2 persent van die oseane se totale oppervlakte, maar is nogtans een van die visrykste seë. Kommersiële vissery en oorbenutting het die plaaslike visbronne in die afgelope dekades drasties verminder, en die onophoudelike vloei van Noord-Europa se rioolwater, wat regstreeks in die Noordsee gepomp word of deur die aangrensende Oossee hierheen vloei, skep steeds 'n groot omgewingsprobleem.
Gewone duikstormvoël
Die Gewone duikstormvoël (Pelecanoides urinatrix) is 'n stormvoël en standvoël wat in die Tristangroep-eilande asook Marion- en Prins Edward-eilande leef. Hulle word moeilik onderskei van die Kleinduikstormvoël; hulle verskil net in grootte en die fatsoen van die snawel. Hulle is alleenlopers of kom in klein groepies voor. Die voël word 20 cm lank. In Engels staan die voël bekend as die Common Diving-Petrel.
Mariano José de Larra
Mariano José de Larra (* 24 Maart 1809 in Madrid; † 1837 in Madrid) was 'n Spaanse joernalis, skrywer, dramaturg en politikus.
John Everett Millais
Gesin
Effie en John Millais het in 1855, kort nadat haar huwelik met Ruskin tot niet gemaak is, in die huwelik getree. Hy en Effie het uiteindelik agt kinders gehad: Everett, wat in 1856 gebore is; George, gebore in 1857; Effie, gebore in 1858; Mary, gebore in 1860; Alice, gebore in 1862; Geoffroy, gebore in 1863; John in 1865; en Sophie in 1868. Hul jongste seun, John Guille Millais, het ‘n natuurkundige en Millais se nadoodse biograaf geword. Hul dogter Alice, later Alice Stuart-Wortley, was ‘n vertroueling en die muse van die komponis Edward Elgar. Na bewering het sy as inspirasie gedien vir die temas in sy Vioolconcerto.
Intellektuele begaafdheid
Ontwikkelingsteorie
Francoy Gagne se (2000) Differentiated Model of Giftedness and Talent (DMGT) is 'n ontwikkelingsteorie wat begaafdheid van talent onderskei; dit verduidelik hoe buitengewone natuurlike vermoëns (gawes) in spesifieke deskundige vaardighede (talente) ontwikkel word. Volgens die DMGT-teorie kan 'n persoon nie talentvol word sonder dat hy/sy eers begaafd, of amper begaafd, is nie.
Waterstofkarbonaat
Bikaarbonate van die alkalimetale soos en  is oplosbaar, ander bikarbonate is dikwels in water meer oplosbaar as die ooreenkomstige karbonate.
Skroef se Bad
Skroef se Bad is 'n afgeleë warmwaterbron op die suidelike oewer van die Oranjerivier in Suid-Afrika.
Nederduitse Gereformeerde Kerkfamilie
Buitelandse lede
Die Nederduitse Gereformeerde Kerkfamilie is deel van die Gereformeerde of Protestante vertakking van die Christendom. Die Nederduitse Gereformeerde Kerkfamilie is 'n lid van die Wêreldraad van Kerke.
Sjokoladebruintjie
'n Eenderse staaf wat met bruinsuiker en geen sjokolade gemaak word, word 'n blondjie genoem. Hulle word ook in bakpanne in die oond gebak, net soos tradisionele bruintjies gebak word.
Tokyo Disneyland
Tokyo Disney het drie hoof vermaaklikheidsafdelings: die oorspronklike Tokyo Disneyland Park, die Tokyo Disney-See temapark; en Ikspiari, wat 'n variasie is van die "Downtown Disney" Disney inkopie-, eet-, en vermaaklikheidsareas wat gevind kan word by die Disney-oorde in Kalifornië en Florida.
Soos die ander Disney-oorde, het Tokyo Disney ook verskeie hotelle. Die meeste is naby aan mekaar geleë, maar Hotel MiraCosta (by Tokyo Disney-See) en die Disney Ambassador Hotel is verwyderd van die hoofhotel area.
Cabinda (provinsie)
Geskiedenis
"Ons gaan 'n skietstilstand onderteken met die Angolese wat in ruil daarvoor die beginsel aanvaar het om spesiale status aan Cabinda te verleen," het hy aangekondig en gesê dat sy groep beplan om deel te wees van Angola, met 'n belofte van een of ander vorm van outonomie.
Nelspruit
Onderwys en navorsingsinstansies
Die Universiteit van Mpumalanga is in Mbombela geleë. Die universiteit is in 2014 gestig met 'n groep van 140 studente wat verskeie B.-grade en diplomas bied.
Hans Pienaar
Prosa
In 2018 verskyn die roman Die Generaal by Tafelberg, nadat dit in die langlys van NB se Groot Romanwedstryd gehaal het. Dit handel oor die dienspligtige Johan se ervaringe in die Zambesi-vallei waar die Suid-Afrikaanse weermag 'n klandestiene meeluisterstasie gehad het. Sy weiering om sekere aksies uit te voer bring hom en sy generaal-oom in die moeilikheid.
Publikasies
1987
2018
Neptunus se natuurlike satelliete
Neptunus se mane tel altesaam 14. Verreweg die grootste hiervan is Triton, wat op 10 Oktober 1846 deur William Lassell ontdek is, net 17 dae ná die ontdekking van Neptunus self. Meer as ’n eeu het verloop voordat die planeet se tweede natuurlike satelliet, Nereïde, ontdek is. Neptunus se mane is genoem na goddelike waterwesens in die Griekse mitologie.
Willem Conradie
Herkoms en vroeë lewe
Conradie was die seun van Willem Johannes Conradie en Johanna Maria Pienaar. Hy het sy eerste onderwys op Murraysburg ontvang het waar Thomas Kyd die hoof van die goeie plaaslike skool was. In 1874 het Conradie na die skool van M.J. Stucki in Blauwvallei, Wellington, gegaan waar hy vertoef het en aanmerklike vordering getoon het in die Nederlandse taal en letterkunde.
Marne
Marne is sedert 1790 'n département in Grand Est, Frankryk, met ongeveer 572,293 inwoners. Die hoofstad (prefektuur) is Châlons-en-Champagne.
Siriese woestyn
Ligging en Naam
Daar is nog nie ooreenstemming oor die presiese ligging/grense van die Siriese woestyn nie, met sommige groepe wat die Siriese woestyn beskou as die "Hamadwoestyn", met ander wat die naam 'Hamadwoestyn" beperk tot die suidelike sentrale plato, terwyl nog 'n groep die Hamadwoestyn as die hele streek sien, met die Siriese woestyn as die noordelike gedeelte. Die Siriese woestyn is ook al die Shamiyah genoem.
Sápmi
Konflikte
Daar bestaan 'n grens, en sommige voel dat regte (vir hert aanhou en in sommige dele self visvang en jag) 'n groter deel as net Sápmi behoort in te sluit. Vandag se “grens” dateer egter uit die 14-16de eeue toe grondeienaarskap konflikte plaasgevind het. Die daarstel van meer permanente behuising en groter dorpe dateer uit die 16de eeu, en is in plek gestel as gevolg van strategiese verdediging en ekonomiese oorwegings, deur beide Sami-groepe sowel as immigrante uit die suide.
Administratiewe verdeling
Sápmi strek oor vier lande, met die belangrikste gebied in die volgende dorpsgebiede of provinsies.
Kongo
Kongo kan na een van die volgende verwys:
Rosa Smit
Skryfwerk
“Die rooi veer in Vasco se hoed” se eerste afdeling neem die Portugese skeepsvaarder Vasco da Gama as historiese vertrekpunt vir gedigte oor die koloniale tyd, met Vasco se standbeeld in Lissabon wat as inspirasie dien. In die gedig “Vasco da Gama” word verwys na hom wat “in graniet weggesteek” is, maar steeds die see dophou. Daar is etlike gedigte oor Da Gama en sy seereise, met die spreker wat met Da Gama as medereisiger ook die wêreld verken en reisverse skryf oor haar besoeke aan plaaslike en buitelandse plekke. In ’n fiktiewe brief aan sy vrou word verwys na die rooi veer in Da Gama se hoed, wat aansluit by die titel van die bundel. Die spektakel van hierdie veer sluit aan by die spreker se perspektief op hierdie Middeleeuse seevaarder, waardeur sy “heldedade” in ’n ander perspektief geplaas en ontluister word. Die tweede afdeling van die bundel staan in die teken van die innerlike reis wat die digter onderneem, met die derde afdeling wat ingelei word deur St. Teresa van Avila se opmerking dat selfs God op die een of ander reis is. Die verse in hierdie afdeling herinner aan Rosa Smit se vroeëre religieuse werk. Deurgaans in die bundel is daar ook ’n bewustelike gesprek met en oor die poësie, asook die ontstaan van ’n gedig. In “Die gedig wat aankom” word die gedig vergelyk met iemand wat slinger-slinger en suutjies met die paadjie afkom. Die bundel word afgesluit met die vers “Afloop”, waarin die reissak nou gebêre word tot die volgende reis. Daar is etlike mooi beelde en geslaagde metafore in die bundel, maar die bundel maak steeds ’n ongelyke indruk.
Suurchloried
Dit maak hulle traanverwekkende stowwe wat versigtig behandel moet word. 'n Suurchloried soos fosgeen is selfs in die Eerste Wêreldoorlog as chemiese wapen gebruik.
Vervaardiging
Die vervaardiging behels 'n reaksie van die karboksielsuur en tionielchloried wat self die suurchloried van swaweligsuur  is.
Louis Armstrong
Armstrong het beweer dat hy nie weet wanneer hy gebore is nie, maar sy verjaarsdag op 4 Julie (die Amerikaanse Onafhanklikheidsdag) vier. Hy het sy geboortejaar meestal as 1900 opgegee, maar amptelike dokumente wys dat hy in 1901 gebore is. Sy werklike geboortedag (4 Augustus) is later deur die musiekhistorikus Tad Jones in die Katolieke Kerk se doopregister opgespoor.
Krasnojarsk-krai
Geografie
Krasnojarsk-krai lê in die opvanggebied van die Noordelike Yssee en talle riviere vloei daardeur. Daar is ook ’n paar duisend mere, waarvan die grootstes die Beloje, Beljo, Gloebokoje, Itat en Chantaiskoje is.
Ekonomie
Meer as 95% van die stede, nywerheid en landbou is in die suide van die krai gekonsentreer. Die streek is een van die rykstes aan natuurlike hulpbronne. Sowat 80% van die land se nikkel, 75% van die kobalt, 70% van die koper, 16% van die steenkool en 10% van die goud kom van hier, asook 20% van die hout.
Cabinda (stad)
Geskiedenis
In Mei 1956 word Cabinda opgegradeer van die klein stad (Vila) na die stad (Cidade).
Cameron van der Burgh
Rekords
Van der Burgh bekom sy eerste langbaan-rekord (29;79) in April 2009 met die 50 m-borsslag in die halfeindstryd van die Suid-Afrikaanse Nasionale Kampioenskappe. Hiermee sny hy Oleg Lisogor se wêreldrekord van 2002 met 0.12 sekondes. Hy wen sy eerste wêreldtitel in dieselfde jaar tydens die kampioenskappe in Rome, ook in die 50 m borsslag.
Tydens die Olimpiese Somerspele 2016 in Rio de Janeiro wen hy ’n silwermedalje in die 100 m-borsslag vir mans.
Refilwe Mtsweni-Tsipane
Refilwe Maria Tsipane (gebore 3 September 1973), bekend as Refilwe Mtsweni-Tsipane (alternatiewelik gespel Mtshweni) is 'n Suid-Afrikaanse politikus en die huidige premier van Mpumalanga asook 'n lid van die Mpumalanga provinsiale wetgewer. Sy was voorheen die LUR vir samewerkende regering en tradisionele sake. Mtsweni-Tsipane is 'n lid van die African National Congress en tans 'n kandidaat vir provinsiale voorsitter.
Apple Inc.
2005–2007: Oorgang na Intel
Apple het ook “Boot Camp” bekendgestel om gebruikers te help om Windows XP of Windows Vista op hulle Intel Macs naas Mac OS X te installeer.
Hoofkwartier
Apple se hoofkwartier vir Europa, die Midde-Ooste en Afrika (EMOA) is in Cork in die suide van Ierland. Die fasiliteit, wat in 1980 geopen is, was Apple se eerste kantoor buite die Verenigde State. Apple Verkope Internasionaal, wat al Apple se internasionale verkope buite die VSA hanteer, is ook geleë by Apple se kampus in Cork saam met Apple Verspreiding Internasionaal, wat Apple se internasionale verspreidingsnetwerk beheer.
Korporatiewe kultuur
Onder die leierskap van Tim Cook wat in 1998 by Apple aangesluit het, het Apple ’n uiters doeltreffende en effektiewe voorsieningsketting ontwikkel wat vir vier jaar in ’n ry as die beste in die wêreld beskou is. Die maarskappy se vervaardiging, aankope en logistiek stel dit in staat om reuse produkbekendstellings uit te voer sonder om groot, winsondermynende voorrade te onderhou; Apple se winsgrens word op 40 persent geskat, vergeleke met 10-20 persent vir die meeste ander hardewaremaatskappye in 2011. Cook se fokus op die maatskappy se operasionele voorsprong dra die slagspreuk: “Niemand wil suur melk koop nie”. Die maatskappy het tot die laat 1990’s sy produkte bemark met die feit dat dit in Amerika vervaardig is. As gevolg van uitkontrakteringsinisiatiewe in die 2000’s word amper al die vervaardiging nou buite Amerika gedoen. Volgens ’n verslag van die New York Times, “glo bronne binne Apple dat die groot skaal van oorsese fabrieke asook die buigbaarheid, ywer en industriële vaardighede van buitelandse werkers hul Amerikaanse eweknieë verbygesteek het, soveel so dat “Vervaardig in die V.S.A.” nie meer ’n lewensvatbare opsie vir die meeste Apple-produkte is nie.”
Matt McHugh
Matt McHugh (22 Januarie 1894 – 22 Februarie 1971) was 'n Amerikaanse akteur. Hy was bekend vir sy rolle in die rolprente Street Scene (1931), Freaks (1932), The Phantom Rider (1936), en Deadline for Murder (1946).
Narvik
Dit was die oord van die eerste geallieerde sukses teen die Duitse weermag in die Tweede Wêreldoorlog. Die dorp is reeds vroeg in die Duitsers se inval van Noorweë beset, maar was ver genoeg vanaf hulle basisse, sodat 'n gemeenskaplike Britse, Franse en Poolse ekspedisiemag dit weer kon herower. Die aanval op Frankryk, en die opmars in Noorweë vanaf die suide, het beteken dat Narvik ontruim moes word in Junie 1940.
Noordwes
Distrikte
Daar is 4 distrikte in die provinsie, naamlik:
Toerisme
Noordwes se malariavrye wildernisgebiede soos die Madikwe Wildreservaat en die Nasionale Pilanesbergpark is gewilde toeristebestemmings. So ook Sun City, 'n bekende luukse vakansieoord wat met twee gholfbane, kasino's, sportgeriewe en ander vermaaklikheidsaktiwiteite daagliks meer as 25 000 besoekers lok. Ander gewilde bestemmings vir buitelug-aktiwiteite is die Hartbeespoortdam (vir watersport) en die Magaliesberge met sy natuurskoon en voetslaanpaaie.
Vlag van Sint Eustatius
Die vlag van Sint Eustatius is op 16 November 2004 amptelik in gebruik geneem. Die vlag vertoon vier ewe groot vyfkante met rooi fraaiings met ’n wit ruit in die middel waarin ’n groen silhouet van die eiland en ’n geel vyfpuntige ster is.
Hugo Naudé
Hugo Naude het in Italië, Frankryk en Suid-Afrika uitgestal en sy werk is vandag in feitlik alle Suid-Afrikaanse kunsmuseums verteenwoordig. In sy tuisdorp is ŉ museum ingerig waar 'n groot versameting van sy skilderye gehuisves word. Hy het in 1938 die Erepenning vir Skilderkuns van die Suid-Afrikaanse Akademie vir Wetenskap en Kuns ontvang en is op 5 April 1941 oorlede.
Silikon
Chemiese metodes
Silikon vervaardig met hierdie en ander soortgelyke prosesse word poli-kristallyne silikon genoem. Die vlakke van onsuiwerheid in Poli-kristallyne silikon is tipies in die omgewing van 1 deel per miljard of minder.
Cincinnati
Cincinnati is 'n stad in die suidweste van die Amerikaanse deelstaat Ohio, teenaan die Ohiorivier. Dit is 'n belangrike nywerheidstad en die derde grootse stad in dié deelstaat. Die stad het 'n bevolking van 333 336 in 2008 gehad.
2000
In 2000 het die stad 'n bevolking van 331 285 gehad: 52,97% wit, 42,92% swart of Afro-Amerikaans, 0,21% Amerikaanse inboorlinge, 1,55% Asiaties, 0,04% Pasifiese eilanders, 0,63% van ander rasse en 1,68% van twee of meer rasse. Spaans-Amerikaners of Latyns-Amerikaners van enige ras het 1,28% van die bevolking uitgemaak.
Bebe Wood
Bebe Wood (gebore 8 Augustus 2001) is 'n Amerikaanse aktrise en vervaardiger. Sy is bekend vir haar rolle in die televisiereekse 30 Rock (2006), Veep (2012), The New Normal (2012), en The Real O'Neals (2016).
John McIntire
John McIntire (27 Junie 1907 – 30 Januarie 1991) was 'n Amerikaanse akteur. Hy was bekend vir sy rolle in die rolprente Winchester '73 (1950), Psycho (1960), The Rescuers (1977), en Turner & Hooch (1989).
Kleinduikstormvoël
In Engels staan die voël bekend as die South Georgian Diving-Petrel.
Rugsakstap
Rugsakstap is die buite-ontspanning met die dra van 'n rugsak op 'n mens se rug, terwyl daar meer as 'n dag lank gestap word. Dit is dikwels, maar nie altyd nie, 'n uitgebreide reis, en kan ook kampeer in die buitelug behels. Noodsaaklikhede sluit kos, water, beddegoed, skuiling, warm klere, en 'n stoof of kookstel in. Massa is natuurlik die sleuteloorweging. Staptogte duur vir ten minste een nag en kan vir weke of maande voortgaan, soms ondersteun deur beplande herbevoorradingspunte of -aflaaie.
Natuurbewustheid
'n Gesoute rugsakstapper verminder sy impak op die omgewing, met inbegrip van: om op gevestigde roetes te bly, om nie plantegroei te versteur nie, en die wegneem van vullis uit die natuurgebied. Die "Laat Geen Spoor-beweging" se etos is: "Laat niks agter nie, behalwe jou voetspore. Neem niks saam nie, behalwe foto's. Maak niks dood nie, slegs tyd. Hou niks oor, behalwe die herinneringe".
Toerusting
Selfs in die skynbaar mees ongerepte gebiede benodig water behandeling voor verbruik om die stapper te beskerm teen siektes wat deur bakterieë en protosoë veroorsaak mag word. Die gewone behandelingsmetodes sluit in: Water kan in toepaslike bottels of opvoubare plastiekblase geberg word. Hidrasiepakke word toenemend gewild.
Arthur Rimbaud
in Marseille, Bouches-du-Rhône, Frankryk
Bekende werke
Chevrolet
Chevrolet, in die omgangstaal bekend as Chevy, of net Chev, is 'n groot Amerikaanse motorvervaardiger wat handeldryf oor die hele wêreld. Chevrolet is 'n afdeling van die Amerikaanse vervaardiger General Motors (GM).
Curtiss P-40 Warhawk
Die P-40D het in Mei 1941 sy eerste vlug voltooi en was 'n groot verbetering met 'n nuwe, kragtiger Allison motor. Die neus se deursnit is verklein en die masjiengewere in die neus verwyder. Die bewapening het bestaan uit vier 12.7 mm masjiengewere in die vlerke met 'n bomrak wat onder die romp aangebring kon word om een 227 kg bom te kan dra.
Vrystaat Botaniese Tuin
In die Vrystaat Nasionale Botaniese Tuin buite Bloemfontein is 'n plantversameling wat die inheemse flora van die Vrystaat, Noord-Kaap en Lesotho weerspieël.
Die tuin van 70 ha is in 1965 by Bainsvlei aangelê, ongeveer 10 km noord van die middestad en in 'n vallei tussen skilderagtige dolerietkoppe. 'n Vierhonderd plant-, 140 voël-, 50 soogdier- en 50 reptielspesies kom in die park voor. 'n Wildeolyfboom (Olea europaea subspesie africana) is waarskynlik ouer as 200 jaar. In die herbarium word 50 000 spesies bewaar. Verder is daar 'n voëlkykskuiling, 'n dam en wye grasperke.
Tannie (skrywer)
Lewe en werk
Hester Debora Maria Rabie is op 3 Desember 1873 op die plaas Groenkloof in die distrik Fauresmith in die Vrystaat gebore. Haar vader, Johannes Jacobus Rabie, was ’n Voortrekker onder Gerrit Maritz en later Piet Retief en hy neem ook aan die Slag van Bloedrivier deel. Hy was twee keer getroud. Uit die eerste huwelik is 15 kinders en uit die tweede met Hester Debora Maria Marais, oorspronklik van Klein Drakenstein, nege, van wie sy die vyfde kind en tweede dogter was. Haar ouers neem ook twee kinders aan van ’n familielid van wie die moeder oorlede is.
Na die tot niet gaan van die oorspronklike Brandwag gee sy in samewerking met Die Volkstem vir sowat ’n jaar ’n kindertydskrif uit onder die naam Die Brandwaggie. Ook aan ander tydskrifte en koerante werk sy mee en lewer onder die skuilnaam Ousie die huishoudkundige rubriek in die landboublad De Boer, is jare lank medewerker aan Die Volkstem (vir wie sy ’n vroue- en kinderrubriek behartig) en skryf vir die Boerevriend Huisalmanak.
Pous Nicolaas I
Nalatenskap
Daar word baie gedebatteer oor die kwessie of die pous gebruik gemaak het van die vervalste "pseudo-Isidoriese"-dekrete. Na deurtastende navorsing bevind Schrörs dat die pous nie die dekrete gebruik het nie en ook nie bekend was met die volledige inhoud daarvan nie. Hy het miskien 'n algemene kennis van die dekrete gehad, maar het nie sy siening van die wet daarop baseer nie. Sy moontlike kennis van die dekrete het hy van die Frankiese Ryk bekom.
Alpha Andromedae
Chemiese afwykings
In 1906 het Norman Lockyer en F.E. Baxandall berig α Andromedae het ’n paar ongewone lyne in sy spektrum. In 1914 het Baxandall daarop gewys die meeste van dié lyne word veroorsaak deur mangaan, en dat soortgelyke lyne teenwoordig is in die spektrum van μ Leporis. Nog 12 sulke sterre is later ontdek. Baie van hulle word nou geklassifiseer as kwik-mangaan-sterre, ’n groep sterre met buitengewoon baie elemente soos kwik, mangaan en gallium in hul atmosfeer. , §3.4. In α Andromedae se geval is daar ook baie xenon in die hoofster se atmosfeer.
Lys van streeksroetes in Suid-Afrika
R600–R624
Paaie met 'n driesyfer-roetenommer wat met 6 begin is in KwaZulu-Natal geleë.
Georgië
Die land is lid van verskeie internasionale organisasies. Dit bevat twee de facto onafhanklike streke, Abchasië en Suid-Ossetië, wat beperkte internasionale erkenning gekry het ná die Russies-Georgiese Oorlog van 2008.
Naam
Die Georgiërs noem hulself Kartwelebi (ქართველები, dus "Kartweliërs"), hul land Sakartwelo (საქართველო) en hul taal Kartoeli (ქართული). Dié name is gebaseer op die heidense leier Kartlos, agterkleinseun van die Bybelse Jafet, wat beskou word as die vader van alle Georgiërs.
Middeleeue
Die Mongole is uiteindelik verdryf deur George V van Georgië, die seun van Demetrius II, en hy het die land se vorige mag en Christelike kultuur hervestig. George V was die laaste groot koning van die verenigde Georgiese staat. Ná sy dood het verskillende plaaslike heersers geveg vir onafhanklikheid van ’n sentrale bewind. In die 15de eeu het die koninkryk heeltemal verbrokkel. Georgië is verder verswak deur verskeie rampspoedige invalle deur Tamerlane. Teen 1466 het die koninkryk in wanorde verval en in drie onafhanklike koninkryke en vyf semi-afhanklike prinsdomme verdeel. Naburige lande het die interne verdeling van die streek uitgebuit en van die 16de eeu af het die Persiese en die Ottomaanse Ryk onderskeidelik die oostelike en westelike deel van Georgië oorgeneem.
Georgië ná onafhanklikheid
Hy is tussen 22 Desember 1991 en 6 Januarie 1992 afgesit in ’n bloedige staatsgreep. ’n Burgeroorlog het uitgebreek wat byna tot in 1995 voortgeduur het. Edward Sjewardnadze het in 1992 na Georgië teruggekeer en by die leiers van die staatsgreep, Tengiz Kitowani en Jaba Ioseliani, aangesluit en die Staatsraad gevorm.
In 1992/'93 is rofweg 230 000 tot 250 000 Georgiërs vermoor of uit Abchasië gesit deur separatiste en Noord-Kaukasiese vrywilligers (onder andere Tsjetsjniërs). Sowat 23 000 Georgiërs het ook uit Suid-Ossetië gevlug.
Dié gebeure, asook beskuldigings dat Georgië betrokke was in die Tweede Tsjetsjniese Oorlog, het daartoe gelei dat betrekkinge tussen die land en Rusland versuur het, en dit is vererger deur Rusland se openlike hulp aan die twee wegbreekstreke. Ondanks die toenemende probleme het Georgië en Rusland in Mei 2005 ’n ooreenkoms onderteken waarvolgens Rusland sy militêre basisse (wat uit die Sowjet-era dateer) in Desember 2007 aan Adzjarië en die suidelike streek Samtsche-Jawacheti onttrek het. Rusland het egter nie sy troepe aan Abchasië onttrek nie, hoewel hy veronderstel was om dit te doen kragtens ’n verdrag wat in 1999 in Istanboel onderteken is.
Geografie en klimaat
Die hoogste berg is Sjchara (5 068 m bo seevlak), gevolg deur Janga (Dzjangi-Taoe) (5 059 m). Ander prominente pieke sluit in Kazbek, Sjota Roestaweli, Tetnoeldi, Oesjba en Ailama. Van laasgenoemde pieke is net Kazbek van vulkaniese oorsprong. Die gebied tussen Kazbek en Sjchara (sowat 200 km aan die hoof-Kaukasus-bergreeks) word oorheers deur gletsers. Van die sowat 2 100 gletsers in die Kaukasus kom sowat 30% in Georgië voor.
Klimaat
Oos-Georgië het ’n oorgangsklimaat tussen vogtig suptropies en kontinentaal. Die streek se weerpatroon word beïnvloed deur droë lug vanaf die Kaspiese See in die ooste en vogtige lug vanaf die Swartsee in die weste. Die vogtige lug vanaf die Swartsee word dikwels afgekeer deur verskeie bergreekse (Lichi en Mescheti) wat die ooste en die weste van die land skei. Die jaarlikse reënval is minder as in die weste en wissel tussen 400 en 1 600 mm.
Biodiversiteit
Vanweë die verskeidenheid in die landskap en sy lae ligging is Georgië die tuiste van sowat 1 000 spesies gewerweldes (330 voëls, 160 visse, 48 reptiele en 11 amfibieë). ’n Groot getal karnivore woon in die woude, soos bruinbere, wolwe, rooikatte en Kaukasiese luiperds. Die fisant is ’n endemiese voël wat nou ook algemeen in die res van die wêreld voorkom. Die getal ongewerweldes is ook groot, maar syfers wissel tussen publikasies. Daar is bv. 501 spesies spinnekoppe in Georgië.
Regering en politiek
Die politieke stelsel is steeds in ’n oorgangstadium en aanpassings word gereeld gedoen aan die magsbalans tussen die president en die parlement, met voorstelle uit die opposisie wat wissel van ’n oorgang na ’n parlementêre republiek tot die herinstelling van die monargie. Volgens waarnemers is daar ’n gebrek aan vertroue tussen die regering en die opposisie.
Menseregte
Menseregte in die land word in die grondwet gewaarborg. ’n Onafhanklike "openbare verdediger" is deur die parlement aangestel om te verseker dié regte word toegepas. Georgië het ook die internasionale Raamwerkkonvensie vir die Beskerming van Nasionale Minderhede in 2005 onderteken.
Demografie
Die grootste taalgroep is die Kartweliese tale; dit sluit in Georgies, Swan, Mingrelies en Laz. Die amptelike taal is Georgies, met Abchasies die amptelike taal in Abchasië. Georgies is die eerste taal van sowat 71% van die bevolking, gevolg deur Russies (9%), Armeens (7%) en Azerbeidjans (6%). Sowat 7% praat ander tale.
In die vroeë 1990's, ná die verbrokkeling van die Sowjetunie, het gewelddadige konflikte uitgebreek in die outonome streke Abchasië en Suid-Oossetië. Baie Ossetiërs het die land verlaat en veral na Rusland (Noord-Ossetië) getrek. Aan die ander kant het meer as 150 000 Georgiërs Abchasië verlaat ná die uitbreek van gevegte in 1993.
Kultuur
Die Georgiërs het hul eie, unieke drie Georgiese skrifte wat volgens tradisie in die 3de eeu v.C. ontwerp is deur koning Pharnavaz I van Iberië.
Musiek
Die land het ’n lewendige musiekkultuur, wat veral bekend is vir die vroeë ontwikkeling van veelstemmigheid. Baie streke het hul eie tradisionele musiek.
Voedselgeregte
Verskeie streke is bekend vir hul spesifieke geregte, soos chinkali (vleiskluitjies) uit die oostelike berggebied en chatsjapoeri hoofsaaklik uit Imereti, Samegrelo en Adzjarië. Geregte is ook van lande soos Rusland, Griekeland en meer onlangs China na Georgië gebring.
Vervoer
Lug- en seevervoer word ook uitgebrei – eersgenoemde vir veral passasiers en laasgenoemde vir hoofsaaklik vrag. Georgië het tans vier internasionale lughawens; die grootste is die Tbilisi Internasionale Lughawe – die tuiste van die Georgiese Lugdiens, wat vlugte na talle groot Europese stede bied. Ander lughawens is redelik onderontwikkel, maar planne bestaan om dié probleem op te los.
The Penthouse: War in Life
Aan die einde van seisoen 1 word die reeks met 5,3 miljoen kykers op die 8ste rangorde in die Top 50 Koreaanse televisiereeks per landwye kykers geplaas. Die reeks het die nommer een posisie behaal in mini-reekse van alle kanale, 21 keer agtereenvolgens vanaf die eerste uitsending op 26 Oktober 2020 tot die laaste aflewering op 5 Januarie 2021.
Lana Wood
Lana Wood (gebore 1 Maart 1946) is 'n Amerikaanse aktrise en vervaardiger. Sy is bekend vir haar rolle in die rolprente The Searchers (1956), Diamonds Are Forever (1971), en The Executive, en in die televisiereeks The Long, Hot Summer (1965).
Alexander Dale Oen
Alexander Dale Oen (21 Mei 1985 - 30 April 2012 ) was 'n Noorweegse swemmer. Hy verteenwoordig eers die klub Vestkantsvømmerne (1995-2010) en daarna vir Bærumsvømmerne (2011-2012). Sy goue medalje tydens die 2008 Europese Kampioenskappe maak hom die eerste Noorweër om 'n goue medalje vir sy land tydens 'n internasionale langbaan kampioenskap te wen.
Margaret Atwood
Lewe
Sy het klasgegee by die Universiteit van Brits-Columbië, die Universiteit van Alberta, New York Universiteit, York Universiteit in Toronto en Sir George Williams Universiteit in Montreal.
Alfre Woodard
Alfre Woodard (gebore 8 November 1952) is 'n Amerikaanse aktrise en vervaardiger. Sy is bekend vir haar rolle in die rolprente Passion Fish (1992), Star Trek: First Contact (1996), 12 Years a Slave (2013), en Captain America: Civil War (2016).
Sannie Uys (skrywer)
Skryfwerk
Haar eerste bundel kortverhale is Vroue, wat onder andere die bekende kortverhale Die nagtegaal sing en Michiel Oberholster bevat. Beide kortverhale word later in Engels vertaal en verwerf bekendheid in hierdie taal. Die nagtegaal sing word opgeneem in ’n bloemlesing bevattende kortverhale uit Suid-Afrika, Indië, Australië en Duitsland en verskyn ook in ’n Tsjeggiese bloemlesing in Praag. Later gee hierdie kortverhaal ook die titel vir haar bundel Engelse kortverhale. Michiel Oberholster word opgeneem in die Engelse versamelbundel Stories South African. Noemenswaardig is verder die geslaagde verbinding van werklikheid en sprokie in Alice in Wonderland, die kontras tussen die twee vroue in Die twee vriendinne en die outokratiese vader in Die vader. Haar seun Uys Krige baseer sy drama Die twee lampe deels op laasgenoemde kortverhaal.
Henri de Toulouse-Lautrec
Vroeë lewe
Ná die dood van Toulouse-Lautrec se broer is sy ouers geskei en ’n oppasser het hom grootgemaak. Op agtjarige ouderdom het hy by sy ma in Parys gaan woon waar hy sketse en karikatuursketse in sy oefeningboeke gemaak het. Sy familie het gou besef hy is kunstig. ’n Vriend van sy pa, René Princeteau, het hom soms besoek en vir hom informele lesse gegee. Van Toulouse-Lautrec se vroeë skilderye is van perde, ’n spesialisgebied van Princeteau en ’n onderwerp wat Toulouse-Lautrec weer aangepak het in sy "Sirkusskilderye".
Parys
Ná die voltooiing van sy studies het hy in 1887 onder die skuilnaam "Tréclau" deelgeneem aan ’n uitstalling in Toulouse. Hy het later saam met Van Gogh en Louis Anquetin in Parys werke uitgestal. Hy is in Februarie genooi om 11 werke by die Vingt- (Die Twintigs-)uitstalling in Brussel uit te stal. Van Gogh se broer, Theo, het Poudre de Riz vir 150 frank gekoop vir die Goupil & Cie-galery.
Kerguelenseeswael
Identifikasie
Die voël is donkerder grys as die Arktiese sterretjie. Die stert is grys, onder die vlerke is dit ook grys en die snawel is korter en smaller. Die jong voël is donkerder en duideliker gestreep as die jong Grysborssterretjie.
Reusegebergte
Die bergreeks het 'n subalpynse karakter met glasiale keteldale, bergmere en steil rotswande. Die bron van die Elbe-rivier is naby die bergreeks se kruin teen 'n hoogte van byna 1 400 m en sowat 7,5 km noordwes van die dorpskern van Špindlerův Mlýn (Duits: Spindlermühle) in Tsjeggië geleë.
Die Reusegebergte is die hoogste gedeelte van die groter Sudete-bergreeks en was tot en met 1945 ook die hoogste punt van die Duitse Middelgebergte. Hier word ook die meeste sneeuval van alle Europese middelgebergtes aangeteken sodat dit 'n belangrike bestemming vir wintersport geword het.
Kultuurgeskiedenis
Die Wale het egter nie net ywerig goud in die riviere aan die voet van bergpieke gewas nie, maar het ook na halfedelgesteentes gesoek. Dié was volop in die nabygeleë Ysergebergte. Agate, jaspisse, karneole en bergkristalle is in groot hoeveelhede na Italië uitgevoer waar hulle vir die kleurvensters van kerke, kastele en Venesiaanse paleise asook mosaïeke in Rome en Ravenna gebruik is.
Omstreeks 1400 het mynwerkers uit Sakse begin om die plaaslike ertsvoorrade te ontgin. Die woude van die Reusegebergte het myn-, bou- en brandhout opgelewer. Die houtvoorrade en kwartssand in die berggebied het die basis vir 'n florerende glasbedryf geword wat steeds meer setlaars gelok het. Sodra die natuurlike woude rondom 'n glasfabriek volledig afgekap was, is dit gesluit en het die glasmakers die woude dieper binnegedring om 'n nuwe nywerheid te open. 'n Aantal nedersettings soos Schreiberhau (Szklarska Poręba), Rokytnice en Harrachov het hul ontstaan aan glasmakery te danke.
Geografie van die Verenigde State
As die wêreld se derde grootste nasie (totale area), het die Verenigde State 'n baie wisselende landskap: gematigde woudland aan die ooskus, mangrovewoude in Florida, die Great Plains in die middel van die land, die Mississippi-Missouri rivierstelsel, die Rotsgebergte (Rocky Mountains) wes van die vlaktes, woestyne en gematigde kusgebiede wes van die Rotsgebergte en reënwoude in die noord-weste. Die vulkaniese eilande van Hawaii en die pool-gebiede van Alaska maak die geografiese diversiteit net nog groter.
Guarneri Strykkwartet
Musikante
1ste viool
RMS Titanic
Reddingsbote
In daardie tyd het die Board of Trade se regulasies voorgestel dat Britse watertuie wat meer as 10 000 ton weeg, sestien reddingsbote met 'n kapasiteit van 160 m3, plus 'n kapasiteit in vlotte en dryfboeie vir 75% (of 50% in die geval van 'n watertuig met waterdigte skotte) van die kapasiteit van die reddingsbote, moes dra. White Star Line het dus meer reddingsbootkapasiteit verskaf as wat wetlik van hulle vereis was.
Blousaadsoetgras
Afrika
In die res van Afrika kom dit in die volgende lande voor: Aldabra, Angola, Benin, Botswana, Burkina Faso, Burundi, Comore-eilande,  Demokratiese Republiek die Kongo, Eritrea, Eswatini, Ethiopië, Gaboen, Gambië, Ghana, Guinee, Guinee-Bissau, Ivoorkus, Kameroen, Kenia, Liberië, Madagaskar, Malawi, Mauritius, Mosambiek, Namibië, Nigerië, Republiek die Kongo, Réunion, Rodrigues, Rwanda, Senegal, Sentraal-Afrikaanse Republiek, Seychelle, Sierra Leone, Soedan, Sokotra, Somalië, Tanzanië, Togo, Tsjad, Uganda, Zambië en Zimbabwe.
Mirach
Mirach (ook bekend as Beta Andromedae of β And) is ’n prominente ster 197 ligjare van die Son af in die noordelike sterrebeeld Andromeda. Dit lê noordoos van die Groot Vierkant van Pegasus. Dit word algemeen deur sterrekykers gebruik om die Andromeda-sterrebeeld te vind. Die sterrestelsel NGC 404, ook bekend as Mirach se Spook, kan sewe boogminute van daar af gesien word.
Elizabeth Conradie
duimnael|regs|200px|Dr. Elizabeth Conradie. duimnael|regs|200px|Nog 'n foto van dr. Conradie.
Selahattin Demirtaş
Universiteitsopleiding
Nadat hy sy skoolloopbaan voltooi het, het hy sy naskoolse opleiding aan die Dokuz Eylül-universiteit begin in die departement van maritieme handel en bestuur. Hier het hy hom politieke probleme op die hals gehaal wat daartoe gelei het dat hy noodgedwonge die instelling moes verlaat. Hy het teruggekeer na Diyarbakır en opnuut die toelastingseksamen afgelê. Hierna skryf hy in aan die Universiteit van Ankara se regsfakulteit. Ná universiteit het Demirtaş as ’n tyd lank as vryskut-prokureur gewerk voor hy lid van die uitvoerende komitee van die Diyarbakır-tak van die Menseregtevereniging (IHD) geword het. Die destydse voorsitter was Osman Baydemir, wat in die daaropvolgende verkiesing burgemeester van Diyarbakır geword het, waarna Demirtaş hom as voorsitter van die plaaslike IHD-tak opgevolg het. Tydens sy termyn as voorsitter het die vereniging hom veral toegespits op die toenemende voorkoms van onopgeloste politieke moorde in Turkye.
Elizabeth Conradie
Dr. Elizabeth Johanna Möller (Bettie) Conradie (distrik Tulbagh, 10 Augustus 1903 – Amsterdam, 27 Oktober 1939) was 'n Afrikaanse lektor wat haar kort lewe aan die uitbouing van die Afrikaanse kultuur gewy het. Sy is veral bekend vir haar gesaghebbende navorsing oor Hollandse skrywers in Suid-Afrika. Prof. P.J. Nienaber het eenmaal vertel dat hy die woord "Africana" die eerste keer by Bettie Conradie gehoor het.
Nagraadse studie en werk
Reeds in hierdie tyd beywer sy haar vir die erkenning van Hollands as afsonderlike vak op skool, maar is nie suksesvol in hierdie strewe nie. Sy streef egter nouer samewerking met die stamland Nederland na en doen verdere intensiewe navorsing oor die Nederlandse agtergrond en geskiedenis in argiewe en navorsingsbiblioteke, in Suid-Afrika sowel as in Nederland en Engeland. Sy verlaat Suid-Afrika in April 1938 met langverlof en vertrek na Nederland met die doel om ook Amerika te besoek en aldaar ondersoek in te stel in hoever die Amerikaanse letterkunde in skole en universiteite deur die Engelse letterkunde aangevul word. Hieruit wou sy vasstel wat die behoorlike verhouding tussen die Afrikaanse en die Hollandse in ons onderwysstelsel behoort te wees. In Nederland aangekom, word sy versoek om die Afrikaanse leerstoel aan die Gemeentelike Universiteit van Amsterdam te aanvaar wat weens die siekteverlof van professor Gerrit Besselaar vakant gestaan het. Met kenmerkende onbaatsugtigheid laat vaar sy haar betrekking in Bloemfontein, omdat dit by haar vasstaan dat hierdie leerstoel wat ’n skakel tussen Suid-Afrika en Nederland is, gehandhaaf moet bly, al sou dit ten koste van haar eie versekerde toekoms wees.
Lewenskets
Elizabeth Johanna Möller Conradie is gebore op 10 Augustus 1903 op 'n plaas by Tulbagh. Haar vader, Willem Stefanus Conradie, is haar vroeg ontval en haar moeder, Anna Gertruida Louw het later weer in die huwelik getree met mnr. A. Tickner. Van besondere betekenis in die lewe van Elizabeth Conradie is die feit dat sy haar jeug in die huis van haar grootmoeder deurgebring het, 'n ou dame van die egte Afrikaanse stempel wat deur haar persoonlikheid en haar suiwere kyk op die lewe 'n soort invloed op haar kleindogter uitgeoefen het, wat die jong gemoed bevatlik sou maak vir opofferende volksliefde toe die rypheid daarvoor aanbreek. In die grootmoederlike huis is die aarde voorberei vir die skone plant wat uiteindelik tot 'n sierlike boom sou uitbloei en sulke weelderige vrugte sou dra. Bettie het ook altyd met die diepste eerbied hulde gebring aan die vrou uit wie se lewe soveel geestelike suiwerheid in haar eie gevloei het.
Eind 1933 voltooi sy haar proefskrif getiteld ‘Hollandse Skrywers uit Suid-Afrika, 'n kultuur-historiese studie, Deel I (1652–1875),’ keer terug na Amsterdam waar sy in Februarie 1934 onder prof. Prinsen cum laude promoveer tot Doktor in die Lettere. Daarna keer sy terug na Bloemfontein. Die vyf jaar wat sy daarna in die hoofstad van die Oranje-Vrystaat deurgebring het, was van die belangrikste en vrugbaarste in haar lewe. Benewens haar werk as dosente aan die Universiteitskollege van die Oranje-Vrystaat, het sy haar nou op talryke gebiede aan die belange van die volksaak gewy. Sy het gehelp met Afrikaanse opvoerings, stukke vir opvoering gereed gemaak, by kunswedstryde as beoordelaarster in voordrag en letterkunde opgetree, voorlesings en toesprake gehou op ander plekke, talryke artikels vir tydskrifte soos Die Hugenote, Ons Eie Boek, e.d. gelewer, en les bes as mede-redaktrise van die orgaan van die Suid-Afrikaanse Akademie vir Lettere en Kuns, die Tydskrif vir Wetenskap en Kuns opgetree. Hierdeur het sy die aandag van die Akademie opgeëis en is sy as lid gekies.
Tot lewenstaak het sy haar gestel die nouer samesnoering van die kulturele bande tussen haar vaderland, Suid-Afrika en die stamland, Nederland. Naas haar groot liefde en verbysterende ywer ter bevordering van haar eie kultuur, tref haar onverdrote arbeid om 'n toenadering tussen die verspreide takke van die Dietse stam – Holland, Vlaandere en Suid-Afrika, te bewerkstellig ons steeds. Ook in haar wetenskaplike arbeid sou sy hierdie doelstelling voorop stel, en het sy die heil van haar volk gesien in 'n verankering in sy Dietse oorsprong, 'n siening wat sy met die erns van haar oortuiging as 'n apostel verkondig het. Vir hierdie evangelie was die kennis van die vroegste geskiedenis en die oudste geskrifte, op eie bodem ontstaan, 'n eerste vereiste, en naarstiglik het sy te werk gegaan om haar aan hierdie studie te wy. Met siedende werkywer het sy agtereenvolgens die verskillende argiewe en navorsingsbiblioteke in Suid-Afrika sowel as in Nederland en Engeland besoek, en onvermoeid die verbysterende arbeid aangepak. Nooit was 'n plek vir haar te ver om te besoek indien sy daar iets in verband met haar studie kon ondersoek nie. Hoeveel private versamelings het sy nie besoek om haar materiaal te versamel nie, hoeveel ure tevergeefs gesoek na dinge wat sy moes vind nie, en by dit alles het sy 'n deeglikheid aan die dag gelê wat die hoogste eerbied afdwing. Haar werk het ook steeds in helderheid van weergawe en stelselmatigheid van opset toegeneem.
Die besieling van haar voorbeeld werk aansteeklik: van die vier kandidate wat die Afrikaanse taal en kultuur as byvak vir die doktorale eksamen beoefen het, was twee Nederlanders wat hulle skripsies in Afrikaans geskryf het: ‘Zij waren van meer dan gewoon gehalte’, getuig 'n verslag daaroor.
Onderwyl haar aandag deur haar menigvuldige werksaamhede in Nederland en Vlaandere in beslag geneem is, het sy steeds in noue voeling met die gebeure in Suid-Afrika gebly. So word sy op 23 Augustus 1939 benoem tot prinsipale van die Hugenote-Universiteitskollege, haar Alma Mater, en hiermee verower sy vir sover dit taal en sfeer betref 'n vesting wat vir haar volk nog vreemd was; haar benoeming is 'n hele oorwinning vir die Afrikaanse saak, 'n fondament gereed vir toekomstige bouwerk.
Ons vir jou, Suid-Afrika!
Nyau
Die woord "Nyau" word nie net vir die bond self gebruik nie, maar ook vir die plaaslike godsdiens of kosmologie van die mense wat daartoe behoort, die rituele danse en die maskers wat vir die danse gebruik word. Daar is Nyau-gemeenskappe op baie dorpe, maar hulle is deel van ’n wye netwerk van Nyau in die sentrale streke en dele van die suidelike streke van Malawi, Oos-Zambië, Wes-Mosambiek en dele van Zimbabwe waar Malawiërs woon.
GIF
Die Graphics Interchange Format (GIF ; GHIF of  JIF) is 'n bispatroon-beeldformaat wat op 15 Junie 1987 deur 'n span by die aanlyn-diensverskaffer CompuServe ontwikkel is, onder leiding van die Amerikaanse rekenaarwetenskaplike Steve Wilhite. Dit is sedertdien wydverspreid op die wêreldwye web gebruik vanweë die wye ondersteuning en aanpasbaarheid tussen toepassings en bedryfstelsels.
Die formaat ondersteun tot 8 bisse per pieksel vir elke beeld, sodat 'n enkele beeld sy eie palet van 256 verskillende kleure kan kies uit die 24-bis RGB-kleurruimte. Dit ondersteun ook animasies en laat 'n aparte palet van tot 256 kleure toe vir elke raam. Hierdie paletbeperkings maak GIF minder geskik vir die reproduksie van kleurfoto's en ander beelde met kleurverloop, maar is geskik vir eenvoudiger beelde soos grafika of logos met soliede kleurareas. In teenstelling met video, ondersteun die GIF-lêerformaat nie klank nie.
Geskiedenis
Die opsionele interlacing-funksie, wat beeldskanderingslyne so buite werking stoor dat selfs 'n gedeeltelik afgelaaide beeld ietwat herkenbaar was, het ook GIF se gewildheid verbeter, aangesien 'n gebruiker die aflaai kon staak as die beeld nie benodig was nie.
In Mei 2015 het Facebook ondersteuning vir GIF bygevoeg. In Januarie 2018 het Instagram ook GIF-plakkers by die storiemodus gevoeg.
Lietuvos nacionalinis radijas ir televizija
Die korporasie saai tans drie nasionale televisie- (LRT televizija, LRT Kultūra en LRT Lituanica, sedert 2014 ook LRT HD) en drie radiokanale (LRT Radijas, LRT Klasika wat op klassieke musiek fokus en en die jeugradio LRT Opus) uit en stel daarnaas ook satelliet- en aanlyndienste beskikbaar. Radio- en televisieprogramme word ook as podgooi-voere en in kabeltelevisie-netwerke van ander Europese lande versprei. LRT word deur die LRT-raad beheer. In 1993 het LRT by die Europese Uitsaai-unie (European Broadcasting Union, EBU) aangesluit.
Mick Schumacher
Mick Schumacher (Vufflens-le-Château, Switserland, 22 Maart 1999) is 'n Duitse renjaer wat in die Formule Een-kampioenskapsreeks vir die Haas F1-span jaag en ook lid is van die Ferrari Driver Academy. Hy begin sy loopbaan in knortjorre (karting) in 2008 en vorder tot die Duitse ADAC-formule 4 in 2015. Nadat hy die FIA F3 Europese kampioenskap in 2018 gewen het, het Schumacher in 2019 tot Formule 2 gevorder en die daaropvolgende jaar die Formule 2-kampioenskap gewen. In 2021 skuif hy op na Formule Een vir Haas.
Persoonlike lewe
Schumacher het saam met sy pa geski toe Michael op 29 Desember 2013 lewensgevaarlike breinbeserings opgedoen het. In Maart 2017 het Mick die eerste keer in die openbaar oor sy vader gepraat en hom beskryf as 'my afgod' en 'my rolmodel'.
Formule 3
In April 2017 maak Schumacher sy debuut in die FIA Formule 3 Europese kampioenskap vir die Prema Powerspan. Hy het die seisoen in die 12de plek afgeluit met 'n beste 3de plek by Monza. Schumacher was die laagsgeplaasde van die vier Prema-jaers, maar tog as die derde beste nuweling in die kampioenskap geplaas.
Delicious Monster
Delicious Monster is ’n sagtewaremaatskappy in Seattle, Washington wat die program Delicious Library ontwikkel en verkoop. Die stigters van die maatskappy is Wil Shipley, een van die mede-stigters van The Omni Group en Mike Matas wat as ’n koppelvlakontwikkelaar by The Omni Group gewerk het. Matas het Delicious Monster in 2005 verlaat om by Apple te gaan werk. Hy het in 2009 sy eie maatskappy, Push Pop Press begin.
Die maatskappy se naam is afgelei van die naam van ’n plant wat in die reënwoude van die Amerikaanse trope groei, genaamd Monstera Deliciosa. Dit staan onder die plaaslike mense bekend as die Switserse Kaas-plant.
Kwaito
Eienskappe
Kwaito-optredes vereis dat daar met die gehoor kommunikeer word by wyse van verbale antwoorde. Dit word gedoen op 'n roep-en-antwoord wyse. Die kunstenaar betrokke is die luisteraar, wat op sy beurt aandagtig luister en reageer wanneer dit nodig is. Dit word ook gesing in verskeie van Suid-Afrika se tale, waaronder Afrikaans, Zoeloe en Engels. Dit maak dit selfs meer gewild by gehore.
Impak en kulturele belang
Mhlambi se Kwaitofabulous beklemtoon dat hip-hop en kwaito beide genres van die Afrika-diaspora is, en wys hul ooreenkomste uit, maar maak nie melding van die oorsaaklike of kousale verhouding tussen die twee nie. Volgens hom het beide kulture gegroei uit swart onderdrukking deur blankes, in 'n wêreld waar die verbruikers-kultuur 'n globale vlak bereik het. Aan die ander kant, is kwaito uniek as gevolg van die integrasie van die Afrikaanse taal en instrumente, en as gevolg van die Suid-Afrikaanse politieke, maatskaplike en ekonomiese toestande wat in kwaito gebore is. 'n Newsweek verslag beweer kwaito is Suid-Afrika se antwoord op hip hop musiek, en is anders, want dit het house-musiek se tempo vertraag, met jazz, blues, R&B en reggae. Die titel van 'n verslag oor CNN.com lui: "Kwaito: Suid-Afrika se hip-hop?", noem dat daar ooreenkomste is, maar dat elke styl sy eie subkultuur het.
Kwaito het 'n paar tekortkominge; dit is onder meer nie baie verteenwoordigend van die geslagte, of geslagsgelyk nie. Dit gee die indruk dat die mans die veld oorheers. Volgens Thokozani Mhlambi se artikel Kwaitofabulous, is kwaito ook gekritiseer vir sy gebrek aan "varsheid en innovasie" sowel as te veel vooraf-opgeneemde liedjies wat tydens konserte gebruik word.
31ste Oscar-toekenningsaand
Die prent Gigi het nege Oscars gewen en die rekord van Gone with the Wind se agt pryse verbeter. Dit was ook die laaste rolprent tot The Last Emperor in 1988 wat as beste rolprent aangewys is sonder enige akteursbenoemings. Dit het ook gespog met die meeste benoemings wat almal gewen is. Die rekord is deur The Last Emperor geëwenaar en eers in 2003 deur The Lord of the Rings: The Return of the King oortref.
Yonne
Yonne is sedert 1790 'n département in Boergondië-Franche-Comté, Frankryk, met ongeveer 340,903 inwoners. Die hoofstad (prefektuur) is Auxerre.
Territoire de Belfort
Territoire de Belfort is sedert 1871 'n département in Boergondië-Franche-Comté, Frankryk, met ongeveer 144,483 inwoners. Die hoofstad (prefektuur) is Belfort.
Fietsvakansie
Die vakansiefietsryer kan van 'n uitgestippelde fietsroete gebruik maak, of hy kan sy eie roete bepaal, of selfs sonder roete met byvoorbeeld slegs 'n eindbestemming om na te reis.